iyan ang lihim ng karunungan sa pamamahala. kung tinutukoy ni. custodio ang kaniyang paraan sa pamamahala ay di na nasisiyahan sa salitang arte . at pagsasabi niya ng pamamahala ay iniuunat ang kamay na ibinababa hanggang sa taas ng isang taong nakaluhod, nakaukod. tungkol naman sa pananampalataya ay ipinagmamalaki ang kaniyang pagkakatoliko, lubos na katoliko, ! ang katolikang espana, ang lupain ni maria santisima!. ang isang labusaw ay maaari at dapat maging katoliko doon sa pook na, ipinalalagay sila ng mga kalaban ng pagkakasulong, na silay mga diosdiosan santo man lamang, gaya nang pangyayaring ang isang kayumanggi ay inaaring maputi sa kapreria. gayon man, ay kumakain siya ng lamang kati sa boong kurisma, tangi lamang sa viernes santo hindi nagkukumpisal kailan man, hindi naniniwala sa mga kababalaghan, ni sa hindi pagkakamali ng papa, at kung nagsisimba, ay nagsisimba sa ika sampu ng umaga sa lalong maikling misa, sa misa ng tropa.